מייקל נואלס

מייקל ג'ון נואלס (באנגלית: Michael John Knowles; נולד ב-18 במרץ 1990) הוא פרשן פוליטי, שחקן, סופר ומנחה מדיה שמרן אמריקאי. הוא עובד ב-The Daily Wire מאז 2016.

== ביוגרפיה ==
=== שנים ראשונות וחינוך ===
נואלס נולד בבדפורד הילס, ניו יורק, וסיים את לימודיו ב-Fox Lane High school. נואלס הוא צאצא של מהגרים איטלקים סיציליאנים ואירים,<ref></ref> מוצאו כולל גם ארבעה חברים אנגלים במסע המייפלאואר: ד"ר סמואל פולר, סטיבן הופקינס, פרנסיס איטון וג'ון בילינגטון.<ref></ref>

נואלס החל ללמוד משחק בבית הספר למשחק שהקימה סטלה אדלר.<ref name="Michael J. Knowles"></ref> הוא סיים תואר .B.A בהיסטוריה ובאיטלקית מאוניברסיטת ייל, שם הפיק בשנת 2012 את העיבוד דובר האנגלית הראשון למחזה "אנדריה" של ניקולו מקיאוולי. הוא גדל על ידי משפחתו כקתולי, אך נשר במהלך התבגרותו; בייל הוא עבר המרה מחודשת לכנסייה, אשר התעוררה תחילה על ידי טיעונים אונטולוגיים.<ref></ref>

=== משחק ===
לפני שסיים את לימודיו באוניברסיטת ייל, נואלס השתתף בשתי סדרות רשת, "Never Do Business with Friends" ו-"Survive". עם סיום הלימודים, נואלס התאמן עם ווין הנדמן בבית ספר למשחק שלו בעיר ניו יורק והופיע בסדרות רשת, סרטים ותוכניות טלוויזיה שונות.<ref></ref>

לאחר שעבר ללוס אנג'לס, הוא שיחק בפיילוט הטלוויזיה של "I'm Back" ובסרטי הטלוויזיה "Life Coach" ו-"Blend In". הוא גם כיכב בתור אלחנדרו בסרט הקומדיה "Hóllyweird".<ref></ref>

=== פרשנות פוליטית ===
בשנת 2016, נואלס הוזמן להצטרף ל-The Daily Wire, החל כאורח קבוע וכתב תרבות לפודקאסט "המופע של אנדרו קלאוון". הוא עבד עם בנו של אנדרו קלאוון, ספנסר, על הפקות תיאטרון בזמן שהם היו בוגרי תואר ראשון בייל.<ref></ref><ref></ref>

בשנת 2018, נואלס חזר על התנגדותו לנישואים חד מיניים והתנגד לניסיונות של חלק מהתנועה השמרנית להכיר באיחודים כאלו.<ref></ref>

באפריל 2019, נואלס נשא נאום באוניברסיטת מיזורי-קנזס סיטי שכותרתו היא "גברים אינם נשים"<ref></ref> בנושא זהות מגדרית במהלך סבב הנאומים שלו באוניברסיטאות הלאומיות מטעמם של YAF. סטודנטים מפגינים הפריעו לנאומו, בכך שקראו לו "טרנספובי".<ref></ref> אחד המפגינים תקף אותו וריסס עליו תערובת לא ידועה, מאוחר יותר נקבע שמדובר בשמן לבנדר ונוזלי בית אחרים אשר אינם רעילים. המפגין הואשם בתקיפה והפרות אחרות.<ref></ref><ref></ref><ref></ref> נשיא האוניברסיטה שיבח את המפגינים וגינה את נואלס, בטענה ש"דעותיו המוצהרות של נואלס אינן תואמות את המחויבות שלנו לגיוון ולהכלה ולמטרתנו לספק סביבה מסבירת פנים לכל האנשים".<ref></ref> בנוסף הוא גם הודה שהאופן בו התייחסו לנואלס "חצה גבול". מחוקקים רבים במיזורי לא היו מרוצים מתגובתו של נשיא האוניברסיטה ואף איימו לקצץ את תקציב המקום.<ref></ref>

בספטמבר 2019, נואלס כינה את פעילת האקלים גרטה טונברי "ילדה שוודית חולת נפש" בתוכנית "The Story" של פוקס ניוז. אורח נוסף בפאנל ופעיל המפלגה הדמוקרטית כריסטופר האן ענה: "אתה אדם בוגר ואתה תוקף ילדה. תתבייש לך". נואלס הגיב: "אני לא. אני תוקף את השמאל על ניצול ילדה חולת נפש".<ref></ref> האן ענה לו: "תירגע, ילדון רזה; זה ביידים שלי". נואלס מיד הוסיף: "היא חולת נפש. יש לה אוטיזם. יש לה הפרעה טורדנית-כפייתית. יש לה אילמות סלקטיבית. היה לה דיכאון". הרשת התנצלה על הצהרתו של נואלס ואמרה שההערה שלו "הייתה מבישה - אנו מתנצלים בפני גרטה טונברי ומפני הצופים שלנו". נואלס לא התנצל ופוקס הצהירה כי "אין להם תוכניות" לארח אותו שוב בעתיד,<ref></ref><ref></ref> עם זאת הערוץ קיבל אותו בברכה זמן קצר לאחר מכן לקטע עם המנחה טאקר קרלסון.<ref></ref> מאוחר יותר אמר נואלס: "ברור שאין שום דבר מביש בלחיות עם אוטיזם או כל מצב פסיכיאטרי אחר. מה שמביש הוא ניצול ילדים למטרות פוליטיות".<ref name=":0"></ref>

בינואר 2020, בזמן שהליך ההדחה הראשון של הנשיא דונלד טראמפ היה בעיצומו, נואלס והסנאטור האמריקני טד קרוז השיקו את הפודקאסט "פסק הדין עם טד קרוז".<ref>[https://www.theverge.com/2020/1/22/21077638/ted-cruz-senator-podcast-verdict-president-trump-impeachment-trial Kastrenakes, Jacob (2020-01-22). “Ted Cruz Now Has an Impeachment Podcast, Too.” Ted Cruz now has an impeachment podcast, too." The Verge. Retrieved 2020-02-26.]</ref><ref>[https://www.nationalreview.com/2020/02/the-final-verdict/ Kearns, Madeleine (2020-02-06). "The Final Verdict?". National Review. Retrieved 2020-02-26]</ref> ב-27 בינואר, קרוז הודיע בטוויטר שהפודקאסט הבטיח את המקום הראשון במצעד הפודקאסטים לאותו שבוע.<ref>[https://www.dallasnews.com/news/politics/2020/01/28/ted-cruzs-podcast-on-impeachment-trial-sits-atop-itunes-charts/ Cobler, Paul (2020-01-28). "Ted Cruz’s podcast on impeachment trial sits atop iTunes charts". Dallas News. Retrieved 2020-02-26.]</ref><ref>[https://www.wsj.com/articles/impeachment-pushes-ted-cruz-to-top-of-podcast-charts-11580396268 Duehren, Andrew (2020-01-30). "Impeachment Trial Pushes Ted Cruz to Top of Podcast Charts". The Wall Street Journal. Retrieved 2020-02-26.]</ref> לאחר שמשפט ההדחה הסתיים עם זיכויו של טראמפ, קרוז ונואלס החלו לראיין פוליטיקאים בוושינגטון כמו הסנאטורים האמריקנים ג'ון באראסו, מייק לי וטים סקוט, בכירי ממשל טראמפ, כולל התובע הכללי של ארצות הברית דאז ויליאם בר, מזכירת החינוך בטסי דבוס, וראש סגל הבית הלבן, מארק מדוז. בנוסף הם גם ראיינו את השחקנים ג'ון ווייט ואיזאיה וושינגטון.

ב-20 בינואר 2020, האתר של PragerU פרסם את הפרק הראשון של "The Book Club", סדרת סרטונים בהנחיית נואלס שבה הוא סוקר ודן יחד עם אורח בספר נבחר.<ref></ref><ref></ref>

ב-13 בנובמבר 2020, נואלס היה אמור להיות המנחה האורח בתוכנית הרדיו של ראש לימבו, "המופע של ראש לימבו".<ref></ref> לאחר הזדמנות זו, The Daily Wire, בשיתוף עם רשת הרדיו Westwood One, הכריזה שנואלס ינחה את תוכנית הרדיו היומית שלו בתחנת הרדיו WHLD.<ref></ref>

=== הוצאות לאור ===
בשנת 2017, נואלס הוציא ספר ריק בשם "סיבות להצביע למפלגה הדמוקרטית".<ref name="Washington Post 2017"></ref> הספר, שהכיל 266 עמודים ריקים וביבליוגרפיה נרחבת, הפך לספר הנמכר ביותר באמזון.<ref name="Concha 2017"></ref> זמן קצר לאחר שנואלס בירך את הנשיא טראמפ בתוכנית Fox & Friends, טראמפ כינה את ספרו של נואלס "ספר נהדר להנאת הקריאה שלכם".<ref></ref><ref name="Twitter 2017"></ref> באותה השנה, נואלס החל את תפקידו כמנחה הפודקאסט השלישי של The Daily Wire, "המופע של מייקל נואלס".

ספרו השני של נואלס, "Speechless: Controlling Words, Controlling Minds",<ref></ref> הפך לרב מכר מספר 1 עבור ספר עיון בכריכה קשה על פי Publishers Weekly,<ref></ref><ref></ref> ולרב מכר מספר שני עבור ספר עיון באתר Audible.<ref></ref>

נואלס כתב את המבוא למהדורת יום השנה ה-70 לספר "God and Man at Yale" מאת ויליאם פרנק באקלי.<ref></ref>

=== חיים אישיים ===
נואלס הוא קתולי.<ref name=":1" /> הוא התחתן עם אליסה בשנת 2018 ולהם שני בנים.<ref name=":1"></ref>

== ביבליוגרפיה ==
* סיבות להצביע למפלגה הדמוקרטית משנת 2017 תחת הוצאת Threshold Editions, 
* Speechless: Controlling Words, Controlling Minds משנת 2021 תחת הוצאת Regnery Publishing, 

== קישורים חיצוניים ==

* 

== הערות שוליים ==

קטגוריה:פרשנים אמריקאים
קטגוריה:בוגרי אוניברסיטת ייל
קטגוריה:אמריקאים שנולדו ב-1990